AIŠKINAMASIS RAŠTAS

Dėl savivaldybės nekilnojamojo turto nurašymo ir likvidavimo

1. Parengto tarybos sprendimo projekto tikslai ir uždaviniai:

Sprendimo projekto tikslas – pripažintą netinkamu (negalimu) naudoti Savivaldybei nuosavybės teise priklausantį turtą nurašyti ir likviduoti teisės aktų nustatyta tvarka.

Uždaviniai – kurti saugią ir patogią gyvenamąją aplinką.

1. Siūlomos teisinio reguliavimo nuostatos:

Sprendimu teisinio reguliavimo nuostatos nėra nustatomos.

1. Laukiami rezultatai:

Bendrabučio pastatas bus išregistruotas iš VĮ Registrų centro duomenų bazės. Ūkiniai pastatai J. Janonio g. bus nurašyti iš buhalterinės apskaitos

1. Lėšų poreikis ir jų šaltiniai:

Lėšų poreikio nėra, nes pastatai nugriauti.

1. Kiti sprendimui priimti reikalingi pagrindimai, skaičiavimai ar paaiškinimai:

Molėtų rajono savivaldybės savarankiškosios funkcijos yra kraštovaizdžio tvarkymas ir apsauga; aplinkos kokybės gerinimas ir apsauga; švaros ir tvarkos viešose vietose užtikrinimas. Šiuo sprendimu siūloma nurašyti nurodytą turtą:

5.1. bendrabučio pastatą (registro Nr. 90/69131; unikalus Nr. 6295-5001-5014; pažymėtas plane 1C1m; bendras plotas 660,20 kv. m), esantį Molėtų r. sav., Joniškio sen., Joniškio mstl. Šis pastatas iš Buhalterinės apskaitos nurašytas ir likviduotas. Sprendimas reikalingas, kad išregistruoti iš VĮ “Registrų centras”;

5.2. ūkinius pastatus, J. Janonio g. Ūkiniai pastatai apskaityti buhalterinėje apskaitoje. VĮ “Registrų centras” duomenų bazėje neįregistruoti. Sprendimas reikalingas, kad ūkinius pastatus išregistruoti iš buhalterinės apskaitos.

Nurašomas turtas Molėtų r. sav. teritorijoje. Molėtų rajono savivaldybės turto pripažinimo nereikalingu arba netinkamu (negalimu) naudoti komisijos nereikalingo arba netinkamo (negalimo) naudoti nekilnojamojo turto ar kitų nekilnojamųjų daiktų apžiūros pažymomis: 2023 m. vasario 14 d. Nr. T21-2 ir 2023 m. kovo 17 d. Nr. T21-4 pripažinti netinkamais savivaldybės veiklai ir pateiktas siūlymas direktoriui dėl turto nurašymo. Molėtų rajono savivaldybės administracijos direktoriaus įsakymais: 2023 m. vasario 15 d. Nr. B6-133 „Dėl Molėtų rajono savivaldybės turto pripažinimo netinkamu (negalimu) naudoti“ ir 2023 m. kovo 21 d. Nr. B6-283 „Dėl Molėtų rajono savivaldybės turto pripažinimo netinkamu (negalimu) naudoti“ turtas pripažintas netinkamu savivaldybės veiklai ir siūlymas Molėtų rajono savivaldybės tarybai nurodytą turtą nurašyti ir likviduoti.